Gedagte vir die dag: ’n Gebed vir visieFoto: Juanita Badenhorst Maak oop my oë sodat ek die wonders kan sien wat opgeskryf is in u gebooie. (Psalm 119:18) “Hemelse Vader, ek wil doelgerig wees. Ek wil duidelikheid hê oor my lewenspad; ek wil gemotiveerd wees om iets te doen wat waarde het. O Here, ek het ’n visie nodig – ’n prentjie van waar U my wil hê iewers in die toekoms. Hoe kan ek duidelikheid kry oor dit waarvoor U my gemaak het? Dit is slegs wanneer ek my eie drome prysgee wat U my met u visie vir my toekoms kan vul. Help my, asseblief. Gee dat ek myself sal leegmaak deur u Woord elke dag te volg, deur ’n skoon gewete te hê sodat ek die influistering van u Gees duidelik kan hoor, deur te luister na die goddelike wysheid van ander gelowiges en deur gebed – direkte gemeenskap met U. Gee tog vir my die vermoë om te glo dat U ’n doel vir my het en ’n spesifieke rigting waarin U wil hê my lewe moet gaan. Is daar enige visie wat meer betekenis as dit kan hê?”